Aquesta fitxa està dedicada a la normativa que regula la producció ecològica de bestiar herbívor.
Es tracta d'un recull dels principals punts de la normativa ecològica que afecten una granja de bestiar herbívor que vulgui certificar la seva producció com a ecològica.
Cal tenir en compte que, a més del reglament ecològic, s'han de complir totes les normes generals que siguin d'aplicació.
S'inclouen també unes recomanacions tècniques a tenir en compte abans d'iniciar la conversió al sistema ecològic.
Aquesta fitxa es centra concretament en bestiar boví, oví, cabrum i equí.
Aquest document, publicat per la Chambre Régionale d'Agriculture de Normandie i l'Institut de l'Elevage el juny de 2012, presenta els resultats tècnics i econòmics de 6 sistemes de producció ecològica de boví, tres de carn i tres de llet.
Aquests resultats defineixen uns indicadors orientatius que poden ser utilitzats per productors i tècnics per avaluar els resultats obtinguts en les seves explotacions.
Descàrrega el document, en format pdf:
Aquesta publicació és un resum de l'estudi "Utilització de sistemes d'engreix basats en ensitjat i farratges unifeed com a alternativa al sistema d'engreix amb pinso; efecte sobre els paràmetres productius i sobre la qualitat de la carn" que va ser realitzat el 2009 per investigadors del CITA d'Aragó (Albertí, P; Ripoll, G et al.).
L'assaig consisteix en comparar els resultats productius, econòmics i de qualitat de la canal i de la carn de quatre explotacions de vedells d'engreix.
Cadascuna d'aquestes explotacions ha provat diferents pautes alimentàries en base farratgera, algunes d'elles compatibles amb producció ramadera ecològica.
L'any 2009, un equip d'investigadors de la Universitat de Lleida (Molina, E., Villalba, D., et al ) van realitzar el seguiment tècnic i productiu d'una explotació ecològica d'engreix de vedella en les condicions de producció típiques del Pirineu Lleidatà.
Aquest projecte, que va consistir en el seguiment d'un lot de 15 animals, ha permès obtenir informació sobre la qualitat de les matèries primeres utilitzades, els rendiments productius, la qualitat de la canal i de la carn dels animals sotmesos a control i una petita avaluació econòmica de l'empresa.
L'any 2009 un equip d'investigadors de la Facultat de Veterinària de la Universitat Autònoma de Barcelona (López Gelats, F., Such, X., et al ) van realitzar el seguiment tècnic i productiu d'una explotació ecològica d'engreix de vedells en les condicions de producció típiques de la Segarra, en una finca amb alta integració agropecuària.
Aquest projecte, que va consistir en el seguiment d'un lot de 8 animals de raça bruna, ha permès obtenir informació sobre la qualitat de les matèries primeres utilitzades, els rendiments productius, la qualitat de la canal i de la carn dels animals sotmesos a control i una petita avaluació econòmica de l'empresa.
Aquest monogràfic, elaborat per la Unió de Pagesos de Catalunya amb el suport de la Fundació Caixa Girona, pretén oferir les eines necessàries per estendre i difondre el sector boví ecològic.
El manual conté els aspectes tècnics essencials per fer possible la conversió d'explotacions ramaderes petites o mitjanes cap el sistema de producció ecològic.
D'aquesta manera, es repassa la normativa específica aplicable a la producció bovina ecològica, s'ofereixen propostes pel que fa a les instal·lacions més adequades, s'indiquen diferents manejos del bestiar i pautes alimentàries compatibles amb la certificació ecològica i amb els objectius de reduir costos, mantenir nivells de productivitat satisfactoris i obtenir una carn excel·lent d'alt valor comercial.
Descàrrega del monogràfic, en format pdf:
Aquest treball va ser elaborat per tècnics del Centro de Investigación y Tecnología Agroalimentaria de Aragón i publicat per la Direcció General de Desenvolupament Rural del Departament d'Agricultura i Alimentació del Govern d'Aragó, amb l'objectiu de recollir diferents manejos pecuaris per a l'engreix de vedells amb base farratgera, especialment alfals.
Així, es presenten un seguit d'estudis que avaluen els rendiments productius i qualitatius de vedells engreixats sota les mateixes condicions però amb pautes alimentàries diferents: uns de forma intensiva, uns altres amb pastura d'userda únicament i uns darrers amb pastura d'alfals més un acabat amb concentrat.
Aquest manual, que recull els principis bàsics de de la producció bovina ecològica, lva ser elaborat pel Centre de Formació de l'Associació CAAE, i editat per la "Asociación para el Desarrollo sostenible del poniente granadino".
Es tracta d'un manual introductori, amb una presentació molt gràfica, orientat a productors convencionals que encara no coneixen la ramaderia ecològica.
Aquesta és la primera part de l'article, publicat per l'ITG Ganadero de Navarra, que recull les experiències de Paola Eguinoa i Javier Huguet.
L'any 2004, aquests dos investigadors van acabar un estudi on es comparava els ritmes productius i els resultats econòmics de lots de vedells ecològics engreixats amb 4 pautes alimentàries diferents: amb pinso i palla, amb ensitjat de blat de moro, amb ensitjat d'herba i amb palla.
Aquesta és la segona part de l'article, publicat per l'ITG Ganadero de Navarra, que recull les experiències de Paola Eguinoa i Virginia Goñi.
L'any 2004, aquestes dues investigadores van acabar un estudi on es comparava la qualitat sensorial de la carn i la conformació i valoració de la canal de vedells ecològics engreixats amb 4 pautes alimentàries diferents: amb pinso i palla, amb ensitjat de blat de moro, amb ensitjat d'herba i amb palla.
En aquest article, d'Albina Sanz et al. publicat en la revista Albéitar no67, es recullen tècniques eficaces que permeten l'obtenció de bons índexs productius i reproductius en ramats de vaques alletants, sense haver de recórrer al control hormonal de la reproducció.